De danske håndboldtalenter under 17 år vandt her til aften en tæt finale mod Rusland ved EM, der blev spillet i Skopje, Makedonien. Finalen startede ikke helt som planlagt. Danmark var uskarpe i starten af kampen, og det betød, at tilskuerne var vidner til en meget målfattig start på opgøret. Da først sigtekornet blev indstillet, viste de danske piger dog, at de havde et halvt gear mere end russerne, skriver Dansk Håndboldforbund. Selvom træfsikkerheden ikke på noget tidspunkt var i top, fik danskerne alligevel slået et hul på tre mål ned til russerne i de første 30 minutter: 13-10 til Danmark ved pausen. Anden halvleg startede med meget mere præcision i afslutningerne fra danskernes side, og pauseføringen blev øget. Russerne havde dog langt fra overgivet sig og var midtvejs i anden halvleg kun to mål efter danskerne. Da Danmark igen begyndte at udbygge, troede man at det hele var ved at blive afgjort, men Rusland fik pludselig fat og deres ultra-offensive forsvar i slutningen af kampen stressede danskerne så meget, at de bragte sig på 24-25 og tvang de rød/hvide til en afslutning, der kiksede. Russerne var klar til at løbe kontra, men i det øjeblik blev kampen blæst af, og Danmark er dermed U17 Europamestre. Cecilie Thomsen spiller til dagligt for SK Aarhus mens Nicoline Olsen tørner ud for Skanderborg. Se danskerne juble efter sejren i semifinalen (function(d, s, id) {  var js, fjs = d.getElementsByTagName(s)[0];  if (d.getElementById(id)) return;  js = d.createElement(s); js.id = id;  js.src = "//connect.facebook.net/da_DK/sdk.js#xfbml=1&version=v2.3";  fjs.parentNode.insertBefore(js, fjs);}(document, 'script', 'facebook-jssdk')); Hvordan ser der ud i et omklædningsrum, når man lige har spillet sig i en EM-finale? #hndbld Posted by Danske Håndbold Stjerner - U-Landshold on 22. august 2015

Opsummering:
Cecilie Thomsen fra Frederikshavn og Nicoline Olsen fra Aabybro vandt søndag aften EM-finalen i håndbold for U17-spillere efter finalegyser mod Rusland.